福清使其是平話（閩東語福州語福清腔），復號福清話，福清話通行於福清市大部共平潭，並跟移民流播遘海外。敆海外唐人街（或稱中華街）等福清移民価其地方固是同鄉之間溝通其重要語言。福清話保留不少中古乃至上古其漢字讀音共詞彙，古漢語其活化石。音韻系統有豐富其變化，福清話內部有仂囝差別，差別比較大其是漁溪鎮，當地村落雅大蜀部分人口講其是下南話，是蜀種敆福清話共閩南語之間其方言，隻方言雅像以閩南語為基礎但乞福清話部分同化。但是學界均以福清城區其融城話作為福清話其代表。雖然福清話在聽感上共福州語閩縣腔（福州市區、閩侯蜀帶）有明顯不同，但是兩者敆音韻、詞彙共文法等方面無什乇區別，兩者同屬福州語範疇。同時福清共莆田交界其新厝鎮居民主要使莆仙話。後生囝講福清話其日漸減少，年長者大部只會講而不會寫或使近音字代替。